६३औं प्रहरी दिवसको अवसरमा समस्त प्रहरी कर्मचारी तथा सेवानिवृत्त प्रहरी कर्मचारीलाई शुभकामना दिँदै प्रधानमन्त्री ओलीले आमनागरिकलाई सेवा प्रवाह गर्न नेपाल प्रहरी अग्रपंक्तिमा रहेको बताए । उनले नागरिकको घरदैलोमा जति छिट्टो प्रहरी पुग्न सक्यो, त्यति नै सरकारको प्रभावकारिता देखिने भएकाले नेपाल प्रहरीलाई समयसापेक्ष साधनस्रोत, प्रविधि र समयानुकूल ऐनकानुनले सुसज्जित गर्दै व्यावसायिक र सुदृढ संगठनका रूपमा विकास गर्न नेपाल सरकार प्रतिबद्ध रहेको बताए ।
